rejauldu/bengali-wikipedia huggingface dataset:
শঙ্খনাদ আবু সাইয়ীদ পরিচালিত ২০০৪ সালের বাংলাদেশী নাট্য চলচ্চিত্র। বাংলাদেশী ঔপন্যাসিক নাসরীন জাহান রচিত উপন্যাস উড়ে যায় নিশিপক্ষী অবলম্বনে চলচ্চিত্রটি নির্মিত হয়েছে। এতে অভিনয় করেছেন জাহিদ হাসান, কে এস ফিরোজ, নাজমা আনোয়ার, ফজলুর রহমান বাবু, রেবেকা দিপা, মিরানা জামান প্রমুখ।  চলচ্চিত্রটি শ্রেষ্ঠ চলচ্চিত্র বিভাগে মেরিল-প্রথম আলো পুরস্কার লাভ করে। ফজলুর রহমান বাবু এই চলচ্চিত্রে অভিনয়ের জন্য ২৯তম জাতীয় চলচ্চিত্র পুরস্কারে শ্রেষ্ঠ পার্শ্ব চরিত্রে অভিনেতার পুরস্কার লাভ করেন এবং চিত্রসম্পাদক জুনায়েদ হালিম শ্রেষ্ঠ চিত্রসম্পাদক বিভাগে পুরস্কৃত হন।  কাহিনী সংক্ষেপ এক ঝড়ের রাতে ওসমান তার পূর্বপুরুষদের গ্রামে আসে। ২৭ বছর আগে এক অন্ধকার রাতে সে এই গ্রাম ছেড়ে পালিয়ে গিয়েছিল। গ্রামে মান্নাফ খান নামে এক বৃদ্ধের বাড়িতে আশ্রয় নেয়। ওসমান তার শৈশব ও কৈশোরকে খুঁজে ফিরে। তার কুঁজো বুড়ির সাথে দেখা হয়, যে তাকে ছোটবেলায় সেবাশুশ্রূষা করেছিল। তার ছেলেবেলার বন্ধু ফজলুর সাথেও তার দেখা হয়। ওসমান পার্থিব কোন ব্যাপারে এখন আর আগ্রহী নয়। সে তার বাকি জীবন এই গ্রামে কাটিয়ে দিতে চায়। কিন্তু তা হওয়ার নয়।  কুশীলব  জাহিদ হাসান  কে এস ফিরোজ  নাজমা আনোয়ার  ফজলুর রহমান বাবু  রেবেকা দিপা  মিরানা জামান  মেহনাজ বনি  ইনসান আলী  মুক্তি শঙ্খনাদ চলচ্চিত্রটি ২০০৪ সালে বাংলাদেশে মুক্তির পরে ২০০৫ সালে সুইজারল্যান্ড ও অস্ট্রিয়ায় বাণিজ্যিকভাবে মুক্তি দেওয়া হয়।  উৎসবে অংশগ্রহণ  অফিসিয়াল নির্বাচন - ফ্রিবার্গ আন্তর্জাতিক চলচ্চিত্র উৎসব, ২৩ জুন, ২০০৫  অফিসিয়াল নির্বাচন - এশিয়ান আফ্রিকান অ্যান্ড ল্যাতিন আমেরিকান চলচ্চিত্র উৎসব  অফিসিয়াল নির্বাচন - কমনওয়েলথ চলচ্চিত্র উৎসব  অফিসিয়াল নির্বাচন - দুবাই আন্তর্জাতিক চলচ্চিত্র উৎসব - ২০০৫  অফিসিয়াল নির্বাচন - আন্তর্জাতিক চলচ্চিত্র উৎসব, ভারত  হোম ভিডিও ২০১৫ সালের ৪ সেপ্টেম্বর শঙ্খনাদ চলচ্চিত্রের ডিভিডির মোড়ক উন্মোচন হয়।  পুরস্কার  মেরিল-প্রথম আলো পুরস্কার - ২০০৫  বিজয়ী: শ্রেষ্ঠ চলচ্চিত্র  জাতীয় চলচ্চিত্র পুরস্কার - ২০০৮  বিজয়ী: শ্রেষ্ঠ পার্শ্বচরিত্রে অভিনেতা - ফজলুর রহমান বাবু  বিজয়ী: শ্রেষ্ঠ চিত্রসম্পাদক - জুনায়েদ হালিম  ফ্রিবার্গ আন্তর্জাতিক চলচ্চিত্র উৎসব - ২০০৫  মনোনীত: গ্র্যান্ড প্রিক্স - আবু সাইয়ীদ  তথ্যসূত্র  বহিঃসংযোগ      বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:আবু সাইয়ীদ পরিচালিত চলচ্চিত্র বিষয়শ্রেণী:শ্রেষ্ঠ পার্শ্বচরিত্রে অভিনেতার জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ চিত্রসম্পাদকের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:এস আই টুটুল সুরারোপিত চলচ্চিত্র
বালিচাটা বা বালিছাটা (বৈজ্ঞানিক নাম: Acanthocobitis botia) (ইংরেজি: Sand Loach) হচ্ছে Balitoridae পরিবারের Acanthocobitis গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, পাকিস্তান, নেপাল, চীন, মায়ানমার এবং থাইল্যান্ডে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p. Kottelat, M. (1990) Indochinese nemacheilines. A revision of nemacheiline loaches (Pisces: Cypriniformes) of Thailand, Burma, Laos, Cambodia and southern Viet Nam., Verlag Dr. Friedrich Pfeil, München, Germany. 262 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:নেপালের মাছ বিষয়শ্রেণী:চীনের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:১৮২২-এ বর্ণিত মাছ
দক্ষিণ আফ্রিকা পুরুষ ক্রিকেট দল ২০২২ সালের সেপ্টেম্বর ও অক্টোবর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। টি২০আই সিরিজটি উভয় দলের জন্য ২০২২ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। ওডিআই ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়।  টি২০আই সিরিজে ভারত ২–১ ব্যবধানে জয়লাভ করে। ওডিআই সিরিজেও ভারত ২–১ ব্যবধানে জয়ী হয়।  দলীয় সদস্য ওডিআইটি২০আইওডিআইটি২০আই শিখর ধাওয়ান (অধি.)  শ্রেয়াস আইয়ার (সহ-অধি.)  আবেশ খান  ইশান কিশন (উই.)  ঋতুরাজ গায়কওয়াড় (উই.)  ওয়াশিংটন সুন্দর  কুলদীপ যাদব  দীপক চাহার  মুকেশ কুমার  মোহাম্মদ সিরাজ  রজত পাটিদার  রবি বিষ্ণোই  রাহুল ত্রিপাঠী  শার্দুল ঠাকুর  শাহবাজ আহমেদ  শুভমান গিল  সঞ্জু স্যামসন রোহিত শর্মা (অধি.)  লোকেশ রাহুল (সহ-অধি.) (উই.)  অক্ষর প্যাটেল  অর্শদীপ সিং  উমেশ যাদব  ঋষভ পন্ত (উই.)  জসপ্রীত বুমরাহ  দিনেশ কার্তিক (উই.)  দীপক চাহার  দীপক হুডা  বিরাট কোহলি  মোহাম্মদ শামি  মোহাম্মদ সিরাজ  যুজবেন্দ্র চাহাল  রবিচন্দ্রন অশ্বিন  শাহবাজ আহমেদ  শ্রেয়াস আইয়ার  সূর্যকুমার যাদব  হর্ষল প্যাটেল তেম্বা বাভুমা (অধি.)  আনরিখ নর্টখে  আন্দিলে পেখলুকোয়াইয়ো  ইয়ানেমান মালান  এইডেন মার্করাম  ওয়েন পার্নেল  কাগিসো রাবাদা  কুইন্টন ডে কক (উই.)  কেশব মহারাজ  ডেভিড মিলার  ডোয়েইন প্রিটোরিয়াস  তাবরাইজ শামসি  মার্কো ইয়ানসেন  রেজা হেনড্রিকস  লুংগিসানি ন্‌গিদি  হাইনরিখ ক্লাসেন (উই.) তেম্বা বাভুমা (অধি.)  আনরিখ নর্টখে  এইডেন মার্করাম  ওয়েন পার্নেল  কাগিসো রাবাদা  কুইন্টন ডে কক (উই.)  কেশব মহারাজ  ডেভিড মিলার  ডোয়েইন প্রিটোরিয়াস  তাবরাইজ শামসি  ত্রিস্টান স্টাবস (উই.)  রাইলি রুশো  রেজা হেনড্রিকস  লুংগিসানি ন্‌গিদি  হাইনরিখ ক্লাসেন (উই.) দক্ষিণ আফ্রিকার টি২০আই দলে আন্দিলে পেখলুকোয়াইয়ো, বিয়র্ন ফরটুইন ও মার্কো ইয়ানসেনকে স্ট্যান্ডবাই খেলোয়াড় হিসেবে রাখা হয়। দীপক হুডা ও মোহাম্মদ শামি ভারতের টি২০আই দল থেকে ছিটকে গেলে দলে শাহবাজ আহমেদ ও শ্রেয়াস আইয়ারকে যোগ করা হয়। পরবর্তীতে উমেশ যাদবকেও ভারতের টি২০আই দলে নেয়া হয়। ২০২২ সালের ৩০ সেপ্টেম্বর জসপ্রীত বুমরাহর পরিবর্তে মোহাম্মদ সিরাজকে ভারতের টি২০আই দলে নেয়া হয়। আঙুলের চোটে ডোয়েইন প্রিটোরিয়াস দক্ষিণ আফ্রিকার ওডিআই দল থেকে ছিটকে গেলে মার্কো ইয়ানসেনকে দলে যোগ করা হয়। ২০২২ সালের ৮ অক্টোবর দীপক চাহার ভারতের ওডিআই দল থেকে ছিটকে গেলে ওয়াশিংটন সুন্দরকে দলে যোগ করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ ভারতীয় ক্রিকেট বিষয়শ্রেণী:২০২২-এ দক্ষিণ আফ্রিকান ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:দক্ষিণ আফ্রিকা ক্রিকেট দলের ভারত সফর
সদৌ অসম লেখিকা সমরোহ সমিতি () ভারতের আসামের একটি বেসরকারি মহিলা সাহিত্য সংগঠন। এটি ১৯৭৪ সালে সৃজনশীল সাধনার মধ্যে দিয়ে, বিশেষ করে সাহিত্যের মাধ্যমে আসামের মহিলাদের ঐক্যবদ্ধ করা ও মুক্ত করার জন্য প্রতিষ্ঠিত হয়েছিল। সমগ্র আসাম এবং কলকাতা, শিলং ও ডিমাপুরে এর দুই শতাধিক শাখা রয়েছে। সংগঠনের প্রধান কার্যালয় তেজপুরে। সমিতির শাখাগুলিরও নিজ নিজ স্থানে দপ্তর রয়েছে।   ইতিহাস  বিভিন্ন সামাজিক-রাজনৈতিক ও অর্থনৈতিক সমস্যার কারণে অসমীয়া নারীদের সামাজিক অবস্থান ভালো ছিল না। এই দৃশ্যকল্পটি নারী সমাজের মধ্যে সামাজিক ন্যায্যতা, ন্যায়বিচারের জন্য সংগ্রাম এবং নারীর মর্যাদা বাড়ানোর উদ্দেশ্যে বিভিন্ন পদক্ষেপ গ্রহণের জন্য একটি তাগিদ তৈরি করে।  অসমে মহিলাদের জন্য একটি পৃথক সাহিত্য সংগঠনের জন্য শীলা বরঠাকুরের দেওয়া প্রস্তাবে, সমিতিটি সংগঠিত হয়েছিল। সংগঠনটি অসমীয়া সাহিত্যকে সমৃদ্ধ করতে এবং সাহিত্যিক অভিব্যক্তির মাধ্যমে নারীর ক্ষমতায়নের জন্য কাজ করে। এটি সৃজনশীল লেখার পরিবেশ তৈরি করার চেষ্টা করে এবং এর সদস্যদের ছোটগল্প, উপন্যাস, কবিতা ও অন্যান্য চিন্তাশীল লেখার উপর বিভিন্ন বই প্রকাশ করতে অনুপ্রাণিত করে।   উদ্দেশ্য  সংগঠনের উদ্দেশ্যগুলি নিম্নরূপ:   শিক্ষা ও সংস্কৃতির মাধ্যমে নারীর ক্ষমতায়ন এবং এর মাধ্যমে তাঁদের আত্মসম্মানকে শক্তিশালী করা।  সৃজনশীল কাজের মাধ্যমে আত্মপ্রকাশ গড়ে তোলা এবং অসমীয়া ভাষা, সাহিত্য ও সংস্কৃতিতে ইতিবাচক অবদান রাখা।  নারী লেখকদের লেখা মূল্যবান বই প্রকাশ ও সংরক্ষণ করা।  দেশের সমৃদ্ধ সাংস্কৃতিক ঐতিহ্য সংরক্ষণ ও সমৃদ্ধ করা।   প্রকাশনা    লেখিকার জীবনী (চার খন্ডে)  ধর্মেশ্বরী দেবী বড়ুয়ানি রচনা সম্ভার (১৯৯২)  পদ্মভূষণ পুষ্পলতার চিন্তার রেঙ্গানি  মহাশ্বেতা  বারেরোহোনিয়া  বর্মা তোমাক (ছোট গল্পের সংকলন)  শতাব্দীর সাধু (একশত বছরের অসমীয়া গল্পের সংগ্রহ)  লেখিকার গ্রন্থ পঞ্জি (অসমীয়া নারী লেখকদের গ্রন্থপঞ্জি)  অসমিয়া সাহিত্যত নারী (সাহিত্য সমালোচনা)  আইতাই সাধু কোই (নারী লেখকদের লেখা ছোটগল্পের সংকলন)  লেখিকা একটি দ্বিবার্ষিক পত্রিকা যা সংগঠনের মুখপত্রও বটে। লেখিকা সমরোহ সমিতির সকল শাখার নিজস্ব প্রকাশনা এবং একটি বার্ষিক পত্রিকা রয়েছে। শাখাগুলির কয়েকটি গুরুত্বপূর্ণ প্রকাশনা হল শতরূপা, মণিহার, সন্ধ্যা, সালংকৃত, চয়নিকা, শ্রীলেখা, অনুলেখা, অনন্যা, সোনালিমেঘ, দুলারি, মীরদান, নারী অরু ন্যায়িকত্য এবং জীবনর জোনাকি পোহার।   আরও দেখুন    অসাম সাহিত্য সভা  অসমীয়া সাহিত্য  অসম উপত্যকা সাহিত্য পুরস্কার  অসমীয়া ভাষা আন্দোলন  অসমীয়া ভাষার অন্ধকার যুগ  অসম সাহিত্য সভা পত্রিকা  অসমীয়া ভাষা উন্নতি সাধিনী সভা  মণিপুরী সাহিত্য পরিষদ   তথ্যসূত্র    বহিঃসংযোগ    https://archive.org/search.php?query=Assam%20lekhika%20samaroh%20samiti  http://www.assamtribune.com/scripts/detailsnew.asp?id=dec1915/state050  https://www.mail-archive.com/assam@assamnet.org/msg21165.html  বিষয়শ্রেণী:ভারত ভিত্তিক নারী সংগঠন বিষয়শ্রেণী:অসমীয়া ভাষা বিষয়শ্রেণী:ভারতের বই প্রকাশনা কোম্পানি বিষয়শ্রেণী:আসাম ভিত্তিক সংগঠন বিষয়শ্রেণী:১৯৭৪-এ প্রতিষ্ঠিত সংগঠন বিষয়শ্রেণী:অসমীয়া সাহিত্য বিষয়শ্রেণী:আসামের সংস্কৃতি
ভিক্টোরিয়া চ্যাপলিন (ইংরেজি: Victoria Chaplin; জন্ম: ১৯ মে, ১৯৫১) হলেন একজন ব্রিটিশ-মার্কিন সার্কাস পরিবেশক। তিনি প্রখ্যাত কৌতুকাভিনেতা ও চলচ্চিত্র পরিচালক চার্লি চ্যাপলিন ও তার চতুর্থ স্ত্রী উনা ওনিলের কন্যা। ২০০৬ সালে তিনি দ্য জুনবাগ সিম্ফনি শোয়ের পোশাক পরিকল্পনার জন্য ফরাসি জাতীয় মঞ্চ পুরস্কার, মলিয়ে পুরস্কার লাভ করেন।  জীবনী প্রারম্ভিক জীবন চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র আ কাউন্টেস ফ্রম হংকং (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত দ্য ফ্রিক চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন।Robinson, p. 619 কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।Interview with James Thiérrée, The New Yorker, 7 January 2008. Retrieved 10 March 2009.Epstein, p. 203  কর্মজীবন ভিক্টোরিয়া ও থিয়েরির প্রথম সাক্ষাৎ হয় যখন থিয়েরি তার পিতা চার্লি চ্যাপলিনের সার্কাসের সঙের প্রতি আগ্রহের কথা জানতে পারেন। থিয়েরি ভিক্টোরিয়াকে নিয়ে একটি নতুন ধরনের সার্কাস চালু করতে চান। তারা পালিয়ে যাওয়ার পর ফেদেরিকো ফেল্লিনির আই ক্লাউন্‌স (১৯৭০) চলচ্চিত্রে দুইজনকে সঙ হিসেবে দেখা যায়। পরের বছরে তিনি প্রথমবারের মত দাভিগনন উৎসবে তাদের প্রতিষ্ঠিত সমসাময়িক সার্কাস ল্য সির্কে বঁজোর-এর সার্কাস পরিবেশন করেন।Le Cirque Invisible, Theatre du Rond Point  . Retrieved 20 June 2012. ১৯৭৪ সালে তারা দুজনে আরেকটি নতুন ও ছোট সার্কাস ল্য সির্কে ইমাজিনাইর প্রতিষ্ঠা করেন। এতে শুধুমাত্র তারা দুজনে পরিবেশনা করতেন এবং মাঝে মাঝে তাদের সন্তানেরা পরিবেশনা করতেন। ১৯৯০ সালের পর থেকে তারা ল্য সির্কে ইনভিসিবল-এ সার্কাস পরিবেশনা করেন।  ব্যক্তিগত জীবন চ্যাপলিন ও থিয়েরির দুই সন্তান। অরেইলা থিয়েরি ১৯৭১ সালে ২৪ সেপ্টেম্বর জন্মগ্রহণ করে,Aurélia Thierree, BFI Film & TV database . Retrieved 10 March 2009. এবং জেমস থিয়েরি ১৯৭৪ সালের ২ মে জন্মগ্রহণ করে। তাদের দুই সন্তানও পরিবেশনা শিল্পী। ল্য সির্কে ইনিভিসিবল এ পরিবেশনার পাশাপাশি চ্যাপলিন তার সন্তানদের পরিবেশনায় সহযোগিতা করেন। তার পুত্রের দ্য জুনবাগ সিম্ফনি শোয়ের পোশাক পরিকল্পনার জন্য ২০০৬ সালে তিনি ফরাসি জাতীয় মঞ্চ পুরস্কার, মলিয়ে পুরস্কার লাভ করেন।Lauréats 2006, Les Molières,  . Retrieved 20 June 2012.  তথ্যসূত্র  গ্রন্থপঞ্জি  বহিঃসংযোগ Official website for Le Cirque Invisible    বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:চ্যাপলিন পরিবার বিষয়শ্রেণী:ব্রিটিশ পরিবেশনা শিল্পী বিষয়শ্রেণী:সার্কাস পরিবেশক বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ব্রিটিশ বংশোদ্ভূত মার্কিন ব্যক্তি
থাম্ব|হেলেন প্যাঙ্কহার্স্ট CBE (জন্ম ১৯৬৪)একজন ব্রিটিশ নারী অধিকার কর্মী, পণ্ডিত এবং লেখক। হেলেন প্যাঙ্কহার্স্ট  (জন্ম ১৯৬৪)একজন ব্রিটিশ নারী অধিকার কর্মী, পণ্ডিত এবং লেখক। তিনি বর্তমানে কেয়ার ইন্টারন্যাশনালের সিনিয়র উপদেষ্টা হিসেবে যুক্তরাজ্য এবং ইথিওপিয়াতে কর্মরত। তিনি এমেলিন প্যাঙ্কহার্স্টের প্রপৌত্রী এবং সিলভিয়া প্যাঙ্কহার্স্টের নাতনি, যারা উভয়ই ভোটাধিকার আন্দোলনের নেতা ছিলেন। ২০১৮ সালে হেলেন প্যাঙ্কহার্স্ট সেন্টেনারি অ্যাকশন গ্রুপের আহ্বান করেছিলেন। এটি ১০০টিরও বেশি কর্মী, রাজনীতিবিদ এবং মহিলাদের অধিকার সংগঠনগুলির একটি ক্রস-পার্টি জোট যা মহিলাদের রাজনৈতিক অংশগ্রহণের বাধাগুলি দূর করার জন্য প্রচারণা চালায়।   প্রাথমিক জীবন এবং শিক্ষা  হেলেন প্যাঙ্কহার্স্ট ১২ বছর বয়স পর্যন্ত ইথিওপিয়ায় বড় হয়েছিলেন। তিনি ইতিহাসবিদ রিচার্ড প্যাঙ্কহার্স্টের কন্যা। তিনি এবং তার মা সিলভিয়া প্যাঙ্কহার্স্ট (প্রাক্তন ভোটাধিকার আন্দোলন কর্মী) ১৯৫০ এর দশকে সেই দেশে বসতি স্থাপন করেছিলেন। তার পিতামহ ছিলেন একজন ইতালীয় শেফ এবং নৈরাজ্যবাদী সিলভিও কোরিও। হেলেনের মা ছিলেন রিটা এলডন প্যাঙ্কহার্স্ট যিনি একজন শিক্ষাবিদ এবং সক্রিয় কর্মী।Rita Pankhurst's obituary, 11 June 2019. হেলেনের এক ভাই, আলুলা প্যাঙ্কহার্স্ট, তাদের বাবা-মা দুজনেই ইথিওপিয়ার পণ্ডিত।  তিনি আদ্দিস আবাবার লাইসি গুয়েব্রে-মরিয়ম-এ ফরাসি ভাষায় পড়াশোনা শুরু করেন। ১৯৭৪ সালের অভ্যুত্থানের পরে পরিবারটি লন্ডনে চলে আসে। ঐ অভ্যুত্থান সম্রাট হেইল সেলাসিকে উৎখাত করে এবং ইথিওপিয়ার গৃহযুদ্ধ শুরু করে। তিনি ওয়েলসের আটলান্টিক কলেজে যাওয়ার আগে লাইসি চার্লস ডি গল-এ তার পড়াশোনা চালিয়ে যান। তারপরে তিনি ইংল্যান্ডের সাসেক্স বিশ্ববিদ্যালয়, নিউ ইয়র্কের ভাসার কলেজ এবং অবশেষে স্কটল্যান্ডের এডিনবার্গ বিশ্ববিদ্যালয়ে পড়াশোনা করেন, যেখানে তিনি সামাজিক বিজ্ঞানে পিএইচডি ডিগ্রি অর্জন করেন। তার গবেষণাপত্র জেণ্ডার ডেভেলপমেন্ট অ্যাণ্ড আইডেন্টিটি: অ্যান ইথিওপিয়ান স্টাডি নামে ১৯৯২ সালে জেড প্রেস দ্বারা প্রকাশিত হয়েছিল।   ব্যক্তিগত জীবন   হেলেন প্যাঙ্কহার্স্ট হলেন এমেলিন প্যাঙ্কহার্স্টের নাতনি, রাজনৈতিক কর্মী এবং ব্রিটিশ ভোটাধিকার আন্দোলনের নেতা এবং সিলভিয়া প্যাঙ্কহার্স্টের নাতনি। হেলেন প্যাঙ্কহার্স্ট  ইতিহাসবিদ রিচার্ড কেইর পেথিক প্যাঙ্কহার্স্ট এবং গ্রন্থাগারিক রিটা (নি এলডন) প্যাঙ্কহার্স্টের কন্যা। তার ভাই হলেন আলুলা প্যাঙ্কহার্স্ট। সাফ্রাগেট নেতা ক্রিস্টবেল এবং অ্যাডেলা ছিলেন তার মায়ের বোন। তিনি ডেভিড লোকসকে বিয়ে করেছেন এবং তাদের দুটি প্রাপ্তবয়স্ক সন্তান রয়েছে।Sylvia Pankhurst- A Crusading Life, 1882-1960, Shirley Harrison, Aurum, 2003, p. 184, 280  হেলেন প্যাঙ্কহার্স্ট ২০১৫ সালের চলচ্চিত্র সাফ্রাগেটে একটি ক্যামিও ভূমিকায় অভিনয় করেছিলেন। তিনি অস্ট্রেলিয়া, জাপান, মার্কিন যুক্তরাষ্ট্র এবং যুক্তরাজ্য জুড়ে বিশ্বজুড়ে চলচ্চিত্রটির প্রচার করেছিলেন।   তথ্যসূত্র   বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:১৯৬৪-এ জন্ম বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
লৌহ-কপাট তপন সিংহ পরিচালিত ১৯৫৮ সালের বাংলা ভাষার ভারতীয় নাট্য চলচ্চিত্র। জরাসন্ধের কাহিনী অবলম্বনে চলচ্চিত্রটির চিত্রনাট্য লিখেন তপন সিংহ। এটি প্রযোজনা করেন প্রমোদ কুমার লাহিড়ী। এতে শ্রেষ্ঠাংশে অভিনয় করেন ছবি বিশ্বাস, কমল মিত্র, অমর মল্লিক, কালী ব্যানার্জি ও মালা সিংহ। এই চলচ্চিত্রের সুর করেন পঙ্কজ মল্লিক। চলচ্চিত্রটি ১৯৫৮ সালের ৩ জানুয়ারি মুক্তি পায়। এটি ৫ম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ বিভাগে পুরস্কৃত হয়।  অভিনয়শিল্পীদল  ছবি বিশ্বাস  কমল মিত্র  অমর মল্লিক  কালী ব্যানার্জি  ভানু ব্যানার্জি  অনিল চ্যাটার্জি  নির্ম্মল কুমার  মালা সিংহ  অজয় কর  স্টেলা ব্রাউন  মাধবি  মিসেস কৈলাস  মঞ্জু দে  নৃপতি চ্যাটার্জি  জহর রায়  ধীরাজ দাস  সলিল দত্ত  অতনু ঘোষ  দেবী নিয়োগী  শৈলেন মুখার্জি  রবীন ব্যানার্জি  সুরেন সিংহ  পুরস্কার ৫ম জাতীয় চলচ্চিত্র পুরস্কার  বিজয়ী: দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ - তপন সিংহ   তথ্যসূত্র    বহিঃসংযোগ     বিষয়শ্রেণী:১৯৫৮-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:তপন সিংহ পরিচালিত চলচ্চিত্র বিষয়শ্রেণী:পঙ্কজ মল্লিক সুরারোপিত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
আল-আমিন বারীয়া কামিল মডেল কামিল মাদ্রাসা চট্টগ্রাম জেলার চান্দগাঁও থানার সংলগ্নে অবস্থিত একটি আলিয়া মাদ্রাসা। এটি ১৯৬৮ সালে আধ্যাত্নিক সাধক সৈয়দ আবদুল বারী শাহ প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। মাদ্রাসাটির দাখিল ও আলিম সেকশন বাংলাদেশ মাদ্রাসা শিক্ষাবোর্ডের নিয়ন্ত্রণে পরিচালিত হয়। ২০১৬ সালে মাদ্রাসার অবকাঠামো, সিলেবাস ও ফলাফলের ভিক্তিতে এটিকে একটি মডেল মাদ্রাসা হিসাবে ঘোষণা করা হয়। মাদ্রাসার বর্তমান অধ্যক্ষের নাম মাওলানা ইসমাইল।   ইতিহাস  শরীয়ত ও তরিকতের পীর সৈয়দ আবদুল বারী শাহ ১৯৬৮ সালে চট্টগ্রাম অঞ্চলে ইসলামি জ্ঞান বিস্তারের লক্ষ্যে এই মাদ্রাসাটি প্রতিষ্ঠা করেছিলো। মাদ্রাসাটি প্রতিষ্ঠা করার পরপরই এটি পূর্ব পাকিস্তান সরকার কর্তৃক অনুমোদন লাভ করে। এরপরে মাদ্রাসায় দাখিল ও আলিম শ্রেণী খোলার অনুমতি লাভ করে। মাদ্রাসার শিক্ষার্থী সংখ্যা ও অবকাঠামো উন্নয়ন হলে মাদ্রাসা কর্তৃপক্ষ পর্যায়ক্রমে ফাজিল ও কামিল শ্রেণী চালুর অনুমতি লাভ করে।   বিশ্ববিদ্যালয় অধিভুক্ত  ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাযিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাযিল (স্নাতক) ও ১৯৮টি কামিল (স্নাতকোত্তর) মাদ্রাসা কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং মাদ্রাসাটিকে এই বিশ্ববিদ্যালয়ের অধিভুক্ত করা হয়।   শিক্ষা কার্যক্রম  এই মাদ্রাসার আলিম, ফাজিল ও কামিল শ্রেণীর সরকারি সিলেবাসের পাশাপাশি দারসে নিজামির সিলেবাসকে অনুসরণ করা হয়। মাদ্রাসার প্রাথমিক ইবতেদায়ী স্তরের সুযোগ-সুবিধাকে বৃদ্ধি করা হয়েছে। মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।  ১। কামিল হাদিস  ২। কামিল ফিকহ  ৩। কামিল তাফসির  এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচএসসি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।   সুযোগ-সুবিধা  এই মাদ্রাসায় শিক্ষার্থীদের জন্য আধুনিক সুযোগ-সুবিধা রয়েছে। এছাড়াও মাদ্রাসাটিতে প্রতিবছর বিশাল আয়োজন করে বার্ষিক মাহফিলের আয়োজন করা হয়ে থাকে। এসব সুযোগ-সুবিধার জন্য উল্লেখযোগ্য:   আবাসন ব্যবস্থাঃ মাদ্রাসার আবাসন ব্যবস্থায় অভিজ্ঞ শিক্ষক সার্বক্ষণিক তত্ত্বাবধায়ন করে থাকেন। আবাসিক হোস্টেলে সর্বমোট ৭ জন শিক্ষক শিক্ষার্থীদের পড়াশোনাসহ সকল বিষয়ে সাহায্য করে থাকেন। ছাত্রদের কোন পড়াশোনা বুঝতে অসুবিধা হলে শিক্ষকেরা সেটা সমাধান করে দেন।  পাঠদানঃ মাদ্রাসায় শিক্ষার্থীদের মাল্টিমিডিয়া ক্লাস করানো হয়, সিসি ক্যামেরা সবসময় নজরে রাখা হয়, মাদ্রাসার অভ্যন্তরে ইউনিফর্ম পরিধান করতে হয়। মাদ্রাসার কামিল সেকশনে শিক্ষার্থীদের গবেষণার জন্য মূল বই পড়ানো হয়।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের কামিল মাদ্রাসা বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:চান্দগাঁও থানা বিষয়শ্রেণী:চট্টগ্রাম জেলার শিক্ষাপ্রতিষ্ঠান
ক্রীড়ায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের ক্রীড়া ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত  একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই হাবিলদার মোস্তাক আহমদকে “ক্রীড়ায় স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  ক্রীড়ায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
ইযনিকের সবুজ মসজিদটি ( ইয়েশিল যামি) মুরাদ আই-এর প্রধান উজির চন্দরলি হায়রেদ্দিন পাসা প্রতিষ্ঠা করেছিলেন, এটি  কারা হালিল নামেও পরিচিত। কিন্তু এর সম্পূর্ণ কাজ তাঁর পুত্র এবং উত্তরাধিকারী উত্তরসূরি আলী পাসা দ্বারা সম্পন্ন হয়েছিল। দরজাটির উপরে শিলালিপির ফলকে (কিতাবে) নির্মাণের তারিখ হিজরি ৭৮০ - হিজরি ৭৯৪ দেয়া দেয়, এবং স্থপতির নাম হকি বিন মুসা দেয়া। ১৯২২ সালে স্বাধীনতা যুদ্ধের সময় এই মসজিদটি ক্ষতিগ্রস্ত হয়।  ১৯৫৬ থেকে ১৯৬৯ সালের মধ্যে ওয়াকফসের সাধারণ অধিদফতরের কর্তৃক মসজিদটি সংস্কার হয়।  সবুজ মসজিদটি শহরের পূর্ব প্রান্তে লেফকে ফটকের কাছে অবস্থিত। এটি একটি ত্রিপার্শ্বীয় বারান্দা এবং একটি একক প্রার্থনা হল যা একটি স্তম্ভ দ্বারা বিভক্ত হারেম বিভাগের সমন্বয়ে গঠিত।  ভিতরের দিকে, হারেম অংশটি কম উচ্চতায় পোর্টিকোর ছাদটির প্রতিলিপি তৈরি করে, তিনটি খিলান এবং দুটি কলামের উপর প্রার্থনা কক্ষের স্থানকে বিভক্ত করে। আগের সারিতে, প্রার্থনা হলটি ১০.৫ মিটার ব্যাসের একক গম্বুজ দ্বারা মুকুটযুক্ত। গম্বুজটির ড্রামটি ত্রিভুজাকার প্লেন দ্বারা অলঙ্কৃত এবং চারটি সমান দুরত্বযুক্ত জানালা রয়েছে।  চিত্রশালা   তথ্যসূত্র   বিষয়শ্রেণী:ইযনিকের মসজিদ বিষয়শ্রেণী:১৪শ শতাব্দীর মসজিদ বিষয়শ্রেণী:তুরস্কের উসমানীয় স্থাপত্য বিষয়শ্রেণী:গম্বুজসহ মসজিদ বিষয়শ্রেণী:১৩৯১-এ সম্পন্ন মসজিদ
দোয়ারাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা  আয়তন– ৯৮৩৮ একর (বর্গ কিঃ মিঃ) জনসংখ্যা – ১৭,৬১১জন।   শিক্ষা  শিক্ষার হার : ২৫.৩৯%।  শিক্ষা প্রতিষ্ঠান   সরকারী প্রাথমিক বিদ্যালয়- ৫টি  বে-সরকারী রেজিঃ প্রাঃ বিদ্যালয়- ৩টি  উচ্চ বিদ্যালয়ঃ ১টি  মাদ্রাসা- ২টি  কলেজ- ১টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-এম এ বারী  +চেয়ারম্যানগণের তালিকাক্রমিকনামমেয়াদ০১০২০৩   আরও দেখুন    তথ্যসূত্র   বিষয়শ্রেণী:দোয়ারাবাজার উপজেলার ইউনিয়ন